पंजाब के खेल मंत्री राणा गुरमीत सिंह सोढ़ी ने इस खिलाड़ी को सांत्वना दी। तूर को भेजे संदेश में उन्होंने कहा, तेजिंदर पाल सिंह उनके पिता के अथक प्रयास और परिवार के सहयोग के कारण स्वर्ण पदक विजेता बने। तेजिंदर की इस उपलब्धि के पीछे उसके पिता और परिवार की मेहनत का सबसे अधिक योगदान है। जिस समय तेजिंदर एशियाई खेल में व्यस्त थे उस समय उनके पिता का इलाज चल रहा था। उन्होंनें कहा कि तेजिंदर ने ऐसे हालात में अभ्यास कर सोने का पदक जीत कर अपने पिता का सपना पूरा किया।